rejauldu/bengali-wikipedia huggingface dataset:
thumb|১১৭ এবং ৬ নম্বর জাতীয় সড়কের সংযোগস্থল, নিবড়া, হাওড়া নিবড়া ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নিবড়া শহরের জনসংখ্যা হল ২২,২৮৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে নিবড়া এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
গোপাল সেন (? - ২১ সেপ্টেম্বর, ১৯৪৪) ছিলেন একজন ব্রিটিশ ভারতীয় বাঙালি বিপ্লবী। তিনি ১৯৩৭ সালে বেঙ্গল ভলান্টিয়ার্স দলে যোগ দেন। নেতাজি সুভাষ চন্দ্র বসুর নির্দেশমতো আই.এন.এ.'র সহযোগিতার জন্য বাঙলায় যে গোপন সংগঠন তৈরি হয় তিনি তার সদস্য ছিলেন। পুলিস সংগঠনের কেন্দ্রীয় অফিসে হানা দিলে তিনি গোপনীয় কাগজপত্রে আগুন ধরিয়ে দেন। রুদ্ধ আক্রোশে পুলিস তাকে চারতলার বারান্দা থেকে নিচে ফেলে দেয়। হাসপাতালে যাওয়ার পথে তার মৃত্যু হয়।  জন্ম গোপাল সেন বাংলাদেশের কুমিল্লা জেলায় জন্মগ্রহণ করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৯৭,   তথ্যসূত্র  বিষয়শ্রেণী:১৯৪৪-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:বাংলাদেশী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
টবি হেলম একজন ব্রিটিশ সাংবাদিক এবং দ্য অবজারভারের রাজনৈতিক সম্পাদক। তিনি ১৯৯১ সালে দ্য ডেইলি টেলিগ্রাফে সম্পাদক হিসাবে যোগদান করেন এবং ১৯৯৬ সালে ব্রাসেলস সংবাদদাতা হন। ১৯৯৯ এবং ২০০২ এর মধ্যে তিনি কাগজের বার্লিন সংবাদদাতা ছিলেন এবং ২০০২ সালে প্রধান রাজনৈতিক সংবাদদাতা নিযুক্ত হন। হেলম ২০০২ সালের শেষ দিকে দ্য অবজারভারে যোগদান করেন   ব্যক্তিগত জীবন  তার সহকর্মী সাংবাদিক জেন মেরিকের সাথে তিনি একটি সম্পর্কের মধ্যে রয়েছেন।   তথ্যসূত্র    বহিঃসংযোগ    দ্য গার্ডিয়ানে টবি হেলম    বিষয়শ্রেণী:জীবিত ব্যক্তি বিষয়শ্রেণী:ব্রিটিশ রাজনৈতিক সাংবাদিক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দি অবজার্ভারের ব্যক্তি বিষয়শ্রেণী:দ্য ডেইলি টেলিগ্রাফের ব্যক্তি
থাম্ব|এই ধারণাটি কর্ট গডেল ব্যবহার করেছিলেন গাণিতিক যুক্তিবিজ্ঞানে গ্যোডেল সংখ্যা () হল কোন বিধিবদ্ধ ভাষার প্রতিটি প্রতীক এবং সুসংগঠিত সূত্রের (well-formed formula) সাথে সংযোজিত একটি অদ্বিতীয় স্বাভাবিক সংখ্যা (unique natural number)। একটি ফাংশনের মাধ্যমে এই সংখ্যাগুলি উৎপাদনের প্রক্রিয়াকে গ্যোডেল সংখ্যায়ন (Gödel numbering) বলা হয়। গণিতবিদ কুর্ট গ্যোডেল সর্বপ্রথম তাঁর অসম্পূর্ণতা উপপাদ্যের প্রমাণে এই ধারণাটি ব্যবহার করেন।  ১৯৩১ সালে গ্যোডেলের গবেষণাপত্রে প্রথম প্রকাশের পর থেকে গণিতের আরও অনেক বিচিত্র ক্ষেত্রে গাণিতিক বস্তুসমূহকে স্বাভাবিক সংখ্যা দিয়ে নির্দেশ করতে গ্যোডেল সংখ্যায়ন পদ্ধতি ব্যবহার করা হয়েছে।  বিষয়শ্রেণী:গাণিতিক যুক্তিবিজ্ঞান বিষয়শ্রেণী:পরিগণনার তত্ত্ব
নোমান আলী খান হলেন একজন পাকিস্তানি বংশোদ্ভুত আমেরিকান মুসলিম বক্তা। তিনি "দ্য বাইয়্যিনাহ ইন্সটিটিউট ফর এ্যারাবিক এ্যান্ড কুর'আনিক স্টাডিজ"-এর প্রতিষ্ঠাতা, সি.ই.ও. এবং প্রধান উপদেষ্টা| ইসলামী ব্যক্তিত্বগণের জীবনীভিত্তিক অভিধান "দ্য ফাইভ হান্ড্রেড মোস্ট ইনফ্লুয়েন্সিয়াল মুসলিমস" এটির পঞ্চম সংষ্করণে নোমান আলী খানকে কোন র‌্যাংঙ্কিং ছাড়াই বিশ্বের সবচেয়ে প্রভাবশালী মুসলিমদের মধ্যে একজন হিসেবে তালিকাভুক্ত করে।  নাসাঊ কমিউনিটি কলেজে আরবির অধ্যাপক হিসেবে দ্বায়িত্ব পালনের পর, নোমান আলী খান ২০০৬ সালে বায়্যিনাহ ইন্সটিটিউট প্রতিষ্ঠা করেন।   প্রাথমিক জীবন   নোমান আলী খান 4 মে 1978 সালে জার্মানিতে একটি পাকিস্তানি পরিবারে জন্মগ্রহণ করেন এবং তার প্রাথমিক বিদ্যালয়ের বছরগুলি পূর্ব বার্লিনে কাটিয়েছেন।http://www.timeskuwait.com/Times_Nouman-Ali-Khan---The-Man-- the-મિશન- এবং-দ্য মিডিয়া "নওমান আলী খান - দ্য ম্যান, দ্য মিশন অ্যান্ড দ্য মিডিয়া",  দ্য টাইমস কুয়েত , ১ February ফেব্রুয়ারি ২০১৫  তার বাবা সৌদি আরবের রিয়াদে পাকিস্তান দূতাবাসে কাজ করতেন, যেখানে তিনি পাকিস্তান দূতাবাস স্কুলে ২ থেকে ৮ গ্রেড পর্যন্ত পড়াশোনা করেন। খান যখন কিশোর বয়সে ছিলেন তখন তার বাবা পরিবারসহ নিউইয়র্কে চলে যান।http://www.arabnews.com/news/445647 সামেন তাহির খান, "নওমান খান: ওয়ান-ম্যান কুরআন আন্দোলন ",  আরব নিউজ , ২২ শে মার্চ ২০১৩.   বইসমূহ  + নোমান আলী খানের বইসমূহবইয়ের নামবিবরণ বছরভাষা  ডিভাইন স্পিচ: এক্সপ্লোরিং কুরআন অ্যাজ লিটারেচারবায়্যিনাহ পাবলিশিং ২০১৬2016ইংরেজিরিভাইভ ইওর হার্ট: পুটিং লাইফ ইন পার্সপেক্টিভকিউব পাবলিশিং  2017ইংরেজিঅ্যারাবিক উইথ হুসনামাল্টিপল ভলিউমস ইংরেজিবুক ২ (ফ্র্যাগম্যান্টস)বায়্যিনাহ পাবলিশিং ২০১৬2016বাংলারিভাইভ ইওর হার্টগার্ডিয়ান পাবলিকেশন2019বাংলাবন্ধনগার্ডিয়ান পাবলিকেশন; ১ম সংস্করণ ASIN: B07KV37PVR2010বাংলাDirilt KalbiniTimaş Yayınları (2017) তুর্কি   বিতর্ক  ২০১৭ সালের সেপ্টেম্বরে নোমান আলী খানের বিরূদ্ধে একাধিক নারীর সাথে আপত্তিকর সম্পর্ক থাকার অভিযোগ উঠে। পাকিস্তানের নেতৃস্থানীয় দৈনিক পত্রিকাগুলোতে এ নিয়ে লেখালেখি হয়। নোমান আলী খান অবশ্য কখনই নিজের কৃতকর্মকে অসামাজিক কার্যালাপ বা অপরাধ বলে স্বীকার করেন নি। তার মতে, প্রকাশিত হওয়া স্ক্রিনশটে তার সাথে হওয়া নারীদের মধ্যকার কথোপকথন ছিল "সম্মতি প্রদানকারী প্রাপ্তবয়স্কের মধ্যকার কথোপকথন"। এছাড়াও নোমান দাবি করেন, তিনি সেই নারীদের বিবাহ করার চিন্তা-ভাবনা করেছিলেন।  আরও দেখুন  আরবি  ইসলাম  তথ্যসূত্র   বহিঃসংযোগ  অফিসিয়াল ফেসবুক পাতা অফিসিয়াল টুইটার অ্যাকাউন্ট  বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম বিষয়শ্রেণী:১৯৭৮-এ জন্ম বিষয়শ্রেণী:ডালাসের ব্যক্তি বিষয়শ্রেণী:২০শ শতাব্দীর মুসলিম বিষয়শ্রেণী:২১শ শতাব্দীর ইসলামের মুসলিম পণ্ডিত বিষয়শ্রেণী:টেক্সাসের মুসলিম
কিপচাক ভাষা বিলুপ্ত তুর্কীয় ভাষা এবং তুর্কীয় ভাষা পরিবারের কিপচাক শাখার সাধারণ পূর্বপুরুষ। কিপচাক ভাষার বংশধরদের মধ্যে বর্তমানে পূর্ব ইউরোপ এবং ককেশাসের বেশিরভাগ তুর্কীয় ভাষাগুলি অন্তর্ভুক্ত রয়েছে, কারণ কিপচাক-কুমান গোল্ডেন হোর্ড শাসিত অঞ্চলের লিঙ্গুয়া ফ্রাঙ্কা হিসাবে ব্যবহৃত হতো।  কাজাখরা পূর্বাঞ্চলীয় কুমান-কিপচাক উপজাতির অংশ, যারা দশম শতাব্দীতে উত্তর কাজাখস্তানে বাস করত, এবং পরবর্তীকালে ইউরোপে চলে এসেছিল। সুতরাং, তাদের ভাষা পূর্ববর্তী কিপচাকের আরও বিচ্ছিন্ন রূপ থেকে উদ্ভূত হয়েছিল। গোল্ডেন হোর্ডের সময়কালে তাতার, সাইবেরীয় তাতার, বালকার, কারাচায়, কুমিক, কুমান (পরে ক্রিমীয় তাতার), বাশকির এবং মঙ্গোল অভিজাতরা কিপচাক ভাষা গ্রহণ করেছিলেন।   আরও দেখুন    ক্রিমীয় তাতার ভাষা   কুমান জাতি   ফেরগানা কিপচাক ভাষা   কাজাখ ভাষা   কিপচাক জাতি   তথ্যসূত্র    বহিঃসংযোগ   ভাষা জাদুঘর   তুর্কীয় ভাষাগুলিতে লেখা স্মৃতিস্তম্ভ   বিষয়শ্রেণী:কিপচাক ভাষাসমূহ বিষয়শ্রেণী:সংযোগাত্মক ভাষা
বেঙ্গল গ্রুপ অব ইন্ডাস্ট্রিজ বাংলাদেশের একটি বৃহত্তম এবং প্রাচীন শিল্প প্রতিষ্ঠান। এটি ১৯৬৯ সালে প্রতিষ্ঠিত হয়েছিল। সংস্থাটির সহযোগী প্রতিষ্ঠান বেঙ্গল প্লাস্টিকের মাধ্যমেই বাংলাদেশ বৃহত্তম প্লাস্টিক শিল্পে প্রবেশ করে।  এটি বাংলাদেশের বৃহত্তম শিল্প প্রতিষ্ঠানগুলোর মধ্যে অন্যতম। এই প্রতিষ্ঠানের অধীনে শিল্পগুলি হচ্ছে প্লাস্টিক, রসায়নিক, সিমেন্ট, ফিড, মিডিয়া, মেলামাইন, হোটেল এবং রিসোর্স, ভোক্তা পণ্য,কনসট্রাকশন এবং ডেভেলপমেন্ট, এলপিজি গ্যাস, গার্মেন্টস, ডাইং, এগ্রো, ব্যাংক, বীমা, ইউটিলিটি ইত্যাদি।  এ শিল্পের প্রতিষ্ঠাতা মোরশেদ আলম।  পরবর্তীতে তার ভাই  মোঃ জসিম উদ্দিন এ গ্রুপে যোগ দেন।  উভয়ে বাংলাদেশের বেসরকারি খাতের শিল্পপতি।  এ গ্রুপে  বর্তমানে ৩৪,০০০ (চৌত্রিশ হাজার) কর্মী কাজ করে।     প্রতিষ্ঠান সমূহ   বেঙ্গল প্লাস্টিক লিমিটেড  বেঙ্গল উইন্ডসর থার্মোপ্লাস্টিকস লিমিটেড  বেঙ্গল করোগেটেড কার্টন ইন্ড লিমিটেড  হ্যামিল্টন মেটাল কর্পোরেশন লিমিটেড  হ্যামিল্টন মল্ড এন্ড ইনঞ্জিনিয়ারিং লিমিটেড  ডিজাইনার ওয়াশিং এন্ড ডাইং লিমিটেড  বেঙ্গল এগ্রো ইন্ডাস্ট্রিজ লিমিটেড  বেঙ্গল ওভারসিজ কর্পোরেশন লিমিটেড  বেঙ্গল ফিড এন্ড ফিশারিজ লিমিটেড  বেঙ্গল প্লাস্টিক পাইপস লিমিটেড  বেঙ্গল সিমেন্ট লিমিটেড  বেঙ্গল পলি অ্যান্ড পেপার স্যাক লিমিটেড  বেঙ্গল ফ্লেক্সিপ্যাক লিমিটেড  রোমানিয়া ফুড অ্যান্ড বেভারেজ লিমিটেড  লেক্সাস বিস্কুট লিমিটেড  ডিজাইনার ফ্যাশন লিমিটেড  বেঙ্গল এল পি জি লিমিটেড  ফিউচার ইনফ্রাস্টাকচার ডেভেলপমেন্ট লিঃ  বেঙ্গল স্ট্রাকচার ডেভেলপমেন্ট লিমিটেড  বেঙ্গল কনসেপ্ট অ্যান্ড হোল্ডিংস লিমিটেড  আরটিভি  বেঙ্গল মেলামাইন লিমিটেড  বেঙ্গল এডহেসিভ এন্ড কেমিক্যাল প্রোডাক্টস   বেঙ্গল রিটেইলস লিমিটেড  হ্যাপি মার্ট  বেঙ্গল পলিমার ওয়্যারস লিমিটেড  বেঙ্গল রিনিউয়েবল এনার্জি লিমিটেড  লিনেক্স ইলেকট্রনিক্স বিডি লিমিটেড  বেঙ্গল হোটেল এন্ড রিসোর্টস লিমিটেড  পাওয়ার ইউটিলিটি বাংলাদেশ লিমিটেড  বেঙ্গল কমার্শিয়াল ব্যাংক  বেঙ্গল ইসলামী লাইফ ইন্সুরেন্স  ন্যাশনাল লাইফ ইন্সুরেন্স    তথ্যসূত্র   বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত বিষয়শ্রেণী:ঢাকা ভিত্তিক প্রস্তুতকারক কোম্পানি বিষয়শ্রেণী:বেঙ্গল গ্রুপ
আকাশবাণী মৈত্রী বাংলা ভাষার একটি বহির্দেশীয় রেডিও স্টেশন। বাংলাদেশ ও পশ্চিমবঙ্গের বাংলা ভাষাভাষীদের জন্য এই সম্প্রচার পরিসেবা চালু করে ভারতের সরকারি বেতার সংস্থা ‘অল ইন্ডিয়া রেডিও’। এজন্য পশ্চিমবঙ্গের হুগলি জেলার চুঁচুড়াতে এক হাজার মেগাওয়াট সম্পন্ন ট্রান্সমিটার বসানো হয় ফলে এটির সম্প্রচার পশ্চিমবাংলা ছাড়াও বাংলাদেশ থেকে শোনা যায়।   ইতিহাস  ২০১৫ সালের জুনে ভারতের প্রধানমন্ত্রী নরেন্দ্র মোদির বাংলাদেশ সফরকালে পশ্চিমবঙ্গ ও বাংলাদেশের বিষয়বস্তু নিয়ে একটি রেডিও চ্যানেল প্রতিষ্ঠার বিষয় আলোচনা হয়। পরবর্তীতে ভারতের তথ্য ও সম্প্রচার মন্ত্রক এই রেডিও স্টেশন চালুর সিদ্ধান্ত নেয়। ২৩ আগস্ট ২০১৬ সালের ভারতীয় রাষ্ট্রপতি প্রণব মুখোপাধ্যায় কলকাতার রাজভবন থেকে আনুষ্ঠানিকভাবে এই চ্যানেলের উদ্বোধন করেন।   অনুষ্ঠানমালা  এই স্টেশন প্রতিদিন দুইভাগে ১৬ ঘণ্টা করে বাংলা অনুষ্ঠানমালা প্রচারিত করে। প্রচারের সময় পশ্চিমবাংলার সময়  ০৬:০০ – ১৪:৩০  ১৫:৩০ – ২৩:০০   তথ্যসূত্র   বিষয়শ্রেণী:ভারতের রেডিও স্টেশন বিষয়শ্রেণী:২০১৬-এ প্রতিষ্ঠিত বিষয়শ্রেণী:বেতার
তথ্য নিরাপত্তা আইন বাংলাদেশে গ্রাহকের তথ্য ও নিরাপত্তা বিষয়ক আইনের প্রথম খসড়া। আইনটির খসড়া প্রকাশের পর থেকেই দেশি-বিদেশি নানা সংগঠন ও সংস্থা আইনটির সমালোচনা করছে।  উপাত্ত নিরাপত্তা আইনের প্রধান সমালোচনা এর প্রয়োগ ব্যাপক দ্ব্যর্থতাযুক্ত, যেমন রাষ্ট্রদ্রোহীতাকে বিভিন্নভাবে ব্যাখ্যা করা যায়। এতে ডিজিটাল নিরাপত্তা আইন, ২০১৮ এর মতো ব্যাপক অপপ্রয়োগের সম্ভাবনা আছে। এছাড়া বাংলাদেশে যেকোনো পরিমাণ সেবা দেওয়া হলেই কোনো প্রতিষ্ঠানকে তথ্য কর্মকর্তা নিয়োগের কথা বলা হয়েছে এতে ব্যবসা করার খরচ বাড়বে এবং সরকারি বিভিন্ন চাপের সম্মুখীন হতে পারে প্রতিষ্ঠানগুলো, যেমনটা হয়েছে ভারতের ডিজিটাল নিরাপত্তা আইনের প্রয়োগের পরে সরকারবিরোধী লেখা টুইটার থেকে সরানোর সময়।  'অনলাইন ফ্রিডম অ্যান্ড বিজনেস ইনভেস্টমেন্ট ইন বাংলাদেশ' নামক এক অনুষ্ঠানে মার্কিন রাষ্ট্রদূত পিটার ডি. হাস উল্লেখ করেন প্রস্তাবিত ডেটা সুরক্ষা আইনের (ডিপিএ) কারণে কোটি কোটি বাংলাদেশির ব্যবহৃত ২ হাজারেরও বেশি স্টার্টআপকে ব্যবসা ছেড়ে দিতে হতে পারে বলে।  প্রতিক্রিয়া  ঢাকায় নিযুক্ত মার্কিন রাষ্ট্রদূত পিটার ডি. হাস বলেন, "অনলাইন প্ল্যাটফর্ম পরিচালনার ক্ষেত্রে যদি কোম্পানিগুলোকে ব্যবহারকারীদের তৈরি করা কনটেন্ট বা বিষয়বস্তুর কারণে অপরাধের দায় নিয়ে ফৌজদারি আইনের মুখোমুখি হতে হয়, তাহলে তারা এখানে তাদের ব্যবসায় বিনিয়োগ করা থেকে বিরত থাকবে। এর পরিণতি বাংলাদেশের জন্য খুবই নেতিবাচক প্রভাব ফেলতে পারে।”  আরো দেখুন   ডিজিটাল নিরাপত্তা আইন, ২০১৮  বাংলাদেশে বিবাচন  তথ্যসূত্র   বিষয়শ্রেণী:বাংলাদেশের আইন বিষয়শ্রেণী:বাংলাদেশে বিবাচন
অ্যাংলিকানবাদ হল একটি পশ্চিমা খ্রিস্টান ঐতিহ্য যা উন্নমিত হয় প্রথা, লিটার্জি এবং ইংল্যান্ড এর গির্জা থেকে, ইংরেজ পুনঃসংস্কারকে অনুসরণ করে, এবং  ইউরোপের প্রটেস্ট্যান্ট পুনঃসংস্কারের প্রেক্ষাপটের ভিত্তিতে । এটি  বিশ্বব্যাপী প্রায় ১১ কোটি জন অনুগামী সহ খ্রিস্টান ধর্মের অন্যতম বৃহত্তম শাখাগুলির মধ্যে একটি।    সহজ ভাষায় অ্যাংলিকানবাদ হল খ্রিস্টধর্মের একটি ডিনোমিনেশন বা ধর্মীয় সম্প্রদায়।   তথ্যসূত্র     বিষয়শ্রেণী:নির্ভরযোগ্য উৎসের অভাব রয়েছে এমন নিবন্ধসমূহ বিষয়শ্রেণী:গ্রেট ব্রিটেনে প্রতিষ্ঠিত খ্রিস্টান সম্প্রদায়
সাইদুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  সাইদুল হকের জন্ম ব্রাহ্মণবাড়িয়া জেলার সদর উপজেলার ঘাটিয়ারা গ্রামের পশ্চিম পাড়ায়। তার বাবার নাম মমিনুল হক ভূঁইয়া এবং মায়ের নাম হাজেরা বেগম। তার স্ত্রীর নাম রওশন আরা বেগম। তাদের চার মেয়ে ও দুই ছেলে।   কর্মজীবন  সাইদুল হক চাকরি করতেন ইপিআরে। ১৯৭১ সালে কর্মরত ছিলেন সিলেট ইপিআর সেক্টরের অধীনে। তিনি তখন তার উইংয়ে কর্মরত একজন পাকিস্তানি সেনা কর্মকর্তার দেহরক্ষী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে তিনি নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের অধীনে যুদ্ধ করেন। তাকে চতুর্থ ইস্ট বেঙ্গল রেজিমেন্টের একটি কোম্পানিতে অন্তর্ভুক্ত করা হয়। কসবাসহ আরও কয়েক স্থানে তিনি সাহসিকতার সঙ্গে যুদ্ধ করেন।   মুক্তিযুদ্ধে ভূমিকা  ভারত-বাংলাদেশ সীমান্তসংলগ্ন কসবা রেলস্টেশন। ব্রাহ্মণবাড়িয়া জেলার অন্তর্গত। সীমান্ত এলাকা হওয়ায় কসবায় ১৯৭১ সালে ছিল পাকিস্তান সেনাবাহিনীর ব্যাপক তৎপরতা। মুক্তিযুদ্ধকালে এখানে অসংখ্য যুদ্ধ সংঘটিত হয়। এরই ধারাবাহিকতায় ২৩ অক্টোবর সাইদুল হকসহ একদল মুক্তিযোদ্ধা সেখানে আক্রমণ করেন। পাকিস্তান সেনাবাহিনী নিজেদের আধিপত্য বজায় রাখার জন্য একপর্যায়ে কসবা রেলস্টেশনে দুর্ভেদ্য ঘাঁটি তৈরি করে। স্টেশন এলাকার চারদিকে ছিল মাইনফিল্ড। এ ছাড়া ছিল পর্যবেক্ষণ পোস্ট। রাতে সাইদুল হক ও তার সহযোদ্ধারা সীমান্ত অতিক্রম করে নিঃশব্দে সেখানে অবস্থান নেন। তারপর নির্দিষ্ট সময়ে ক্ষিপ্রগতিতে এগিয়ে যান। মাইনফিল্ডের কারণে কয়েকজন মুক্তিযোদ্ধা আহত হন। এতে তারা দমে যাননি বা মনোবল হারাননি। সব বাধা উপেক্ষা করে সাহসিকতার সঙ্গে সাইদুল হকেরা প্রচণ্ড আক্রমণ করেন। পাকিস্তান সেনাবাহিনীও প্রতিরোধ শুরু করে। গোলাগুলিতে রাতের আকাশ লাল হয়ে ওঠে। তুমুল যুদ্ধ চলতে থাকে। শত্রুসেনাদের ওপর তারা বিপুল বিক্রমে চড়াও হন। তাদের বিক্রমে পাকিস্তানি সেনারা কোণঠাসা হয়ে পড়ে এবং একপর্যায়ে তারা কসবার পুরান বাজারের দিকে পালিয়ে যায়। সেখানে একটি মাঠে (বর্তমানে টি আলী কলেজ) তারা অবস্থান নেয়। মুক্তিযোদ্ধাদের দখলে আসে কসবা রেলস্টেশন। ২৫ অক্টোবর পাকিস্তানি সেনারা নতুন শক্তি সঞ্চয় করে মুক্তিযোদ্ধাদের ওপর পাল্টা আক্রমণ চালায়। সাইদুল হক ও তার সহযোদ্ধারা এমন আক্রমণের জন্য প্রস্তুতই ছিলেন। সাহসিকতার সঙ্গে তারা পাল্টা আক্রমণ মোকাবিলা করতে থাকেন। দুই পক্ষে তুমুল যুদ্ধের একপর্যায়ে পাকিস্তান সেনাবাহিনীর ছোড়া একটি শেল বিস্ফোরিত হয় সাইদুল হকের পাশে। বিস্ফোরিত শেলের কয়েকটি ছোট-বড় স্প্লিন্টার আঘাত করে তার শরীরে। মাটিতে লুটিয়ে পড়েন তিনি। স্প্লিন্টারের আঘাতে সাইদুল হকের বাঁ পায়ের বিরাট অংশ বিচ্ছিন্ন হয়ে যায়। একটু পর সহযোদ্ধারা রক্তাক্ত অবস্থায় তাকে উদ্ধার করে নিয়ে আসেন। তখনো তার জ্ঞান ছিল। এরপর জ্ঞান হারিয়ে ফেলেন। সহযোদ্ধারা তাকে ফিল্ড চিকিৎসাকেন্দ্রে পাঠান। প্রাথমিক চিকিৎসা দিয়ে তাকে পাঠানো হয় আগরতলায়। সেখানে চিকিৎসা চলা অবস্থায় তার অবস্থার অবনতি হলে তাকে হেলিকপ্টারে পাঠানো হয় ভারতের উত্তর প্রদেশে। এখানে চিকিৎসা চলাকালে দেশ স্বাধীন হয়ে যায়।   পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ব্রাহ্মণবাড়িয়া জেলার ব্যক্তি
ফ্রম জিরো টু আই লাভ ইউ হলো একটি আমেরিকান রোমান্স ধারার নাট্যধর্মী চলচ্চিত্র, যা ডাগ স্পিয়ারম্যান কর্তৃক পরিচালিত হয়েছে। চলচ্চিত্রটি ২০১৯ সালে মুক্তি পায়।"Inside Out 2019 Review: From Zero to I Love You". TheGATE.ca, May 27, 2019. এই চলচ্চিত্রে ড্যারিল স্টিফেন্স অভিনয় করেছেন পিট লগসডন চরিত্রে, যিনি একজন সমকামী পুরুষ এবং ঘনিষ্ঠতার ভয় তাঁকে বারবার বিবাহিত পুরুষদের প্রতি আকৃষ্ট করে তোলে। আর স্কট বেইলি অভিনয় করেছেন জ্যাক ডিকিনসন চরিত্রে, যিনি একজন গোপন বিবাহিত সমকামী পুরুষ এবং তিনি আবার পিটের নতুন প্রেমিক হয়ে ওঠেন। এই সম্পর্ক উভয় পুরুষকেই তাদের রোমান্টিক জীবনে তারা আসলে কী চায় তার মুখোমুখি হতে বাধ্য করে।"Here's the Lineup for Toronto's 2019 Inside Out LGBT Film Fest". Exclaim!, May 3, 2019.  অভিনেতাদের মধ্যে আরও ছিলেন লেসলি জেমেকিস, কেইলি লেফকোভিটজ, রিচার্ড লসন, জেই রদ্রিগেজ, জে হুগুলি এবং আল স্যাপিয়েঞ্জা।  ২০১৯ সালের ২৬শে মার্চ তারিখে বিএআই ফ্লেয়ার: লন্ডন এলজিবিটি চলচ্চিত্র উৎসবে চলচ্চিত্রটির প্রিমিয়ার অনুষ্ঠিত হয়।"'Priscilla, Queen of the Desert' star Terence Stamp to attend BFI Flare 2019" . Attitude, March 19, 2019. এরপর থেকে এটি অন্যান্য এলজিবিটি-ভিত্তিক চলচ্চিত্র উৎসবেও প্রদর্শিত হয়েছে, যার মধ্যে রয়েছে টরন্টোর ইনসাইড আউট ফিল্ম অ্যান্ড ভিডিও ফেস্টিভ্যাল, ফিলাডেলফিয়ার কিউফ্লিক্স এবং টাম্পা বেতে টাম্পা আন্তর্জাতিক গে এবং লেসবিয়ান চলচ্চিত্র উৎসব।"Top things to do in Tampa Bay for Wednesday, May 15". Tampa Bay Times, May 14, 2019.   অভিনেতা   জ্যাক ডিকিনসন চরিত্রে স্কট বেইলি  পিট লগসডন চরিত্রে ড্যারিল স্টিফেন্স  জন আর্মিটেজ চরিত্রে অ্যাডাম ক্লেশ  রন লগসডন চরিত্রে রিচার্ড লসন  কার্লা ডিকিনসন চরিত্রে কেইলি লেফকোভিটজ  বারবারা চরিত্রে অ্যান ওয়াকার  ক্লে চরিত্রে শেন জনসন  রিচ চরিত্রে ম্যাট সিপ্রো  অ্যান্ড্রু চরিত্রে জেই রদ্রিগেজ  এরিক ডুপন্ট চরিত্রে জে হুগুলি  ডেভিড চরিত্রে স্টিফেন বোম্যান  ট্রেসি থায়ার চরিত্রে আল স্যাপিয়েঞ্জা  ক্রিস্টোফার র‍্যান্ডলফ চরিত্রে গ্রেগরি জারিয়ান   তথ্যসূত্র    বহিঃসংযোগ     বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:সমকামী পুরুষ সম্পর্কিত চলচ্চিত্র বিষয়শ্রেণী:মার্কিন প্রণয়ধর্মী নাট্য চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
thumb|দাপ্তরিক প্রতিকৃতি, ২০২২ ডেভিড ব্লাঙ্কেট, ব্যারন ব্লাঙ্কেট,  (জন্ম ৬ জুন ১৯৪৭) হলেন একজন ব্রিটিশ লেবার পার্টির রাজনীতিবিদ যিনি ২০১৫ সাল থেকে হাউস অফ লর্ডসের সদস্য ছিলেন এবং এর আগে ১৯৮৭ সাল থেকে শেফিল্ড ব্রাইটসাইড এবং হিলসবরোর সংসদ সদস্য (এমপি) হিসাবে দায়িত্ব পালন করেছিলেন ২০১৫ থেকে, যখন তিনি দাঁড়িয়েছিলেন। জন্ম থেকেই অন্ধ, এবং শেফিল্ডের সবচেয়ে বঞ্চিত জেলাগুলির একটিতে একটি দরিদ্র পরিবার থেকে এসে, তিনি ১৯৯৭ সালের সাধারণ নির্বাচনে শ্রমের বিজয়ের পর টনি ব্লেয়ারের মন্ত্রিসভায় শিক্ষা ও কর্মসংস্থান সচিব, স্বরাষ্ট্র সচিব এবং কর্ম ও পেনশন সচিব হন।  ২০০১ সালের সাধারণ নির্বাচনের পর, তিনি স্বরাষ্ট্র সচিব পদে উন্নীত হন, এই পদে তিনি ২০০৪ সাল পর্যন্ত অধিষ্ঠিত ছিলেন, যখন তিনি তার ব্যক্তিগত জীবন সম্পর্কে প্রচারের পর পদত্যাগ করেন। ২০০৫ সালের সাধারণ নির্বাচনের পরে তিনি কর্ম ও পেনশনের জন্য সেক্রেটারি অফ স্টেট নিযুক্ত হন, যদিও তিনি মন্ত্রিসভা পদে অধিষ্ঠিত না থাকাকালীন সময়ে বাহ্যিক ব্যবসায়িক স্বার্থ সম্পর্কিত মিডিয়া কভারেজের পরে সেই বছরের পরে সেই ভূমিকা থেকে পদত্যাগ করেন। মন্ত্রিপরিষদ সচিব Gus O'Donnell, ২৫ নভেম্বর ২০০৫-এর একটি চিঠিতে, তাকে কোনো অন্যায় থেকে অব্যাহতি দিয়েছেন।The Blunkett Tapes, David Blunkett, p.856.  আগস্ট ২০১৫ সালে, তিনি ২০১৫ ডিসসোলিউশন অনার্সে একটি পিরেজ পেয়েছিলেন। তিনি ২৮ সেপ্টেম্বর শেফিল্ড শহরের ব্রাইটসাইড এবং হিলসবরোর ব্যারন ব্লাঙ্কেট তৈরি করেছিলেন।   তথ্যসূত্র   গ্রন্থপঞ্জি Building from the Bottom (1982), published by the Fabian Society   বহিঃসংযোগ  David Blunkett MP official constituency blog  What is Labour for?, John Lancaster, London Review of Books, 31 March 2005, review of the biography David Blunkett by Stephen Pollard Advisory Committee on Business Appointments "Ministerial conduct and guidance" Disclosure of non-sale of shares  Resignation as Home Secretary BBC News In Depth – Blunkett Resignation Text of David Blunkett's resignation statement Budd Report (fast-tracking of visa) Mawer Report (inappropriate use of taxpayer-funded rail ticket) British Home Secretary quits amid scandal  Paternity battle "Blunkett 'did not father child'" – BBC News  |-  |-  |-  |-  |-  |-  |-  বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:লেবার ফ্রেন্ডস অফ ইসরায়েল বিষয়শ্রেণী:শ্রমিক দল (যুক্তরাজ্য) এর জীবনকাল পিয়ার বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ব্রিটিশ সমাজতন্ত্রী বিষয়শ্রেণী:শ্রমিক দল (যুক্তরাজ্য) এর চেয়ারম্যান বিষয়শ্রেণী:অন্ধ রাজনীতিবিদ বিষয়শ্রেণী:ইংল্যান্ডের অন্ধ ব্যক্তি বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:এইচঅডিও মাইক্রোবিন্যাসসহ নিবন্ধ বিষয়শ্রেণী:কর্ম ও পেনশন বিভাগের রাষ্ট্র সচিব বিষয়শ্রেণী:ব্রিটিশ শিক্ষা বিভাগের রাষ্ট্র সচিব বিষয়শ্রেণী:স্বরাষ্ট্র বিভাগের রাষ্ট্র সচিব বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২২:০৫, ৩ অক্টোবর ২০২০ (ইউটিসি) ফারজানা ওয়াহিদ সায়ান   – (অপসারণের প্রস্তাবনা দেখুনলগ দেখুন) () সৃজনশীল পেশাজিবী হিসেবে উল্লেখযোগ্যতা প্রমাণে ব্যর্থ। ~মহীন (আলাপ) ১৩:০২, ২৬ সেপ্টেম্বর ২০২০ (ইউটিসি) । অপসারণ করা হোক।—ইয়াহিয়াবলুন... • ১৪:১৫, ২৬ সেপ্টেম্বর ২০২০ (ইউটিসি)  অপসারণ করা হউক — রিয়াজ (আলাপ) ০৭:২০, ১ অক্টোবর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সুষমা দাশ (১ মে ১৯৩০ - ২৬ মার্চ ২০২৫) ছিলেন একজন বাংলাদেশি লোকসঙ্গীত শিল্পী। তিনি ২০১৭ সালে সংগীতে বিশেষ অবদানের জন্য বাংলাদেশ সরকার কর্তৃক একুশে পদকে ভূষিত হন।   প্রাথমিক জীবন  বাংলা লোকসংগীতের অন্যতম প্রধান শিল্পী, প্রাচীন লোকগানের চাক্ষুস স্বাক্ষী,সুললিত কন্ঠের অধিকারী একুশে পদকপ্রাপ্ত প্রবীণ লোকসংগীত শিল্পী শ্রীমতি সুষমা দাশ ১৩৩৬ বাংলা মোতাবেক ১৯৩০ খ্রীষ্টাব্দে সিলেট বিভাগের সুনামগঞ্জ জেলার দিরাই উপজেলার শাল্লা থানার পুটকা গ্রামে জন্মগ্রহণ করেন। তাঁর পিতা প্রখ্যাত লোককবি রসিকলাল দাশ মাতা সংগীত রচয়িতা দিব্যময়ী দাশ। ছয় ভাই বোনের মধ্যে সুষমা দাশ সবার বড়।তাঁর আপন ছোট ভাই একুশে পদকপ্রাপ্ত প্রয়াত পণ্ডিত রাম কানাই দাশ।  শিক্ষাজীবন    কর্মজীবন  কর্মজীবনে তিনি যেমন একজন প্রখ্যাত লোকসংগীত শিল্পী,বাংলাদেশ বেতারের তালিকাভুক্ত শিল্পী ঠিক তেমনি সফল গৃহিণী।প্রাচীন লোককবিদের  প্রায় ২ হাজারের অধিক গান তাঁর সংগ্রহে আছে তবে তা কোন ডায়রী বা বইয়ে লিপিবদ্ধ না সব গানই মনের ডায়রিতে লিপিবদ্ধ।   রচনা  তাঁর গাওয়া প্রাচীন ২২৯টি গান, জীবনী, স্বাক্ষাৎকার নিয়ে আজিমুল রাজা চৌধুরী 'সুষমা দাশ ও প্রাচীন লোকগীতি' নামে একটি বই ২০২০ সালের মার্চে প্রকাশ করেন। এটিই তাঁকে এবং তাঁর গান নিয়ে রচিত প্রথম বই। প্রাচীন প্রায় লোকবিদের গান করেছেন সুষমা দাশ। যেমন সৈয়দ শাহনূর, শিতালং ফকির,দ্বীন ভবানন্দ, কালা শাহ, লালন সাই, আরকুম শাহ, হাসন রাজা, রাধা রমন, মদনমোহন, উকিল মুন্সী, জালাল খাঁ, দ্বীনহীন, অধরচান, রামজয় সরকার, শ্যামসুন্দর, দুর্গাপ্রসাদ, রসিক লাল দাশ, কামাল পাশা, দুর্বিন শাহ, শাহ আবদুল করিম, গিয়াস উদ্দিন প্রমুখ।  প্রায় ২ হাজারের অধিক লোকগান মুখস্থ সুষমা দাশের। কোন বই বা পান্ডুলিপির সাহায্য ছাড়াই তিনি ৯০ বছর বয়সেও শুদ্ধ বাণীতে গান পরিবেশন করে তাকেন। তিনি নিজেও কয়েকটি গান লিখেছেন তবে সেগুলো সংখ্যায় কম।  তিনি সাধারণত যে ধারার গান গেয়ে তাকেন তা হলো পল্লীগান, কবিগান, লোকগান, হোরিগান, ঘাটুগান, ধামাইল, সূর্যব্রত, পালাগান, কীর্তন, মনসা, গোষ্ঠলীলা, সুবল মিলন, বাউলা, ভাটিয়ালী, পীর মুর্শিদি ইত্যাদি।   ব্যক্তিজীবন  পারিবারিক জীবনে সুষমা দাস চার ছেলে ও দুই মেয়ের জননী।  পুরস্কার ও সম্মাননা  সংগীতে বিশেষ অবদানের জন্য তিনি ২০১৭ সালে একুশে পদক লাভ করেন। এছাড়া তিনি অসংখ্যা পুরস্কারে ভূষিত হন  কলকাতা  'বাউল ফকির উৎসব' সম্মাননা ১৪১৭ বাংলা।   জেলা শিল্পকলা একাডেমী গুণীজন সম্মাননা ২০১৫  রাধা রমণ উৎসব সংবর্ধনা ২০১৭  রবীন্দ্র পদক ২০১৯   আরও দেখুন   ২০১৭-এর একুশে পদক বিজয়ীগণ।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০২৫-এ মৃত্যু বিষয়শ্রেণী:বাংলাদেশী সাংবাদিক বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী লোকশিল্পী বিষয়শ্রেণী:সুনামগঞ্জ জেলার ব্যক্তি বিষয়শ্রেণী:২০শ শতাব্দীর হিন্দু বিষয়শ্রেণী:বাংলাদেশী হিন্দু বিষয়শ্রেণী:একুশে পদক বিজয়ী বিষয়শ্রেণী:২০শ শতাব্দীর বাংলাদেশী সঙ্গীতশিল্পী
অনামিকা খান্না (জন্ম: ১৪ অক্টোবর ১৯৭৭, যোধপুরে ) একজন ভারতীয় পোশাক নকশাকরণ যিনি কলকাতায় অবস্থিত তাঁর স্টুডিও থেকে তার কাজ পরিচালনা করেন। তিনি বিজনেস অফ ফ্যাশনের (বিওএফ) আওতায় ভারতীয় নকশাকার। তিনি পাশ্চাত্য সিলুয়েট এবং সেলাইয়ের সাথে ঐতিহ্যবাহী ভারতীয় টেক্সটাইল এবং কৌশলগুলি মিশ্রিত করেছেন।  তিনি প্রথম ভারতীয় নকশাকার যিনি আন্তর্জাতিক পর্যায়যুক্ত: "আন মিকা" ।  তার তৈরিগুলি ভারত এবং বিদেশে অনলাইন এবং অফলাইন স্টোর বিক্রি হয় ।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:ভারতীয় নারী বেশভূষাশৈলী নকশাবিদ বিষয়শ্রেণী:১৯৭১-এ জন্ম বিষয়শ্রেণী:কলকাতার শিল্পী বিষয়শ্রেণী:পশ্চিমবঙ্গের নারী শিল্পী